ROMÂNIA

JUDEŢUL SUCEAVA

MUNICIPIUL CÂMPULUNG MOLDOVENESC

P R I M A R

REFERAT DE APROBARE
la proiectul de hotărâre
pentru modificarea Anexei 3 la Hotărârea Consiliului Local al Municipiului Câmpulung Moldovenesc nr. 107 din 30 iulie 2026  privind concesionarea prin licitație publică a terenului proprietatea privată a Municipiului Câmpulung Moldovenesc în suprafață de 2427 mp,

situat în strada Bunești fn, Câmpulung Moldovenesc
În calitate de iniţiator al acestui proiect am avut în vedere corectarea erorii materiale strecurate în Anexa nr. 3 – Documentație de atribuire, care stă la baza concesionării prin licitație publică a terenului proprietatea privată a Municipiului Câmpulung Moldovenesc, în suprafață de 2427 mp, situat în str. Bunești fn, Câmpulung Moldovenesc.
Documentația de atribuire – Anexa 3 a fost aprobată prin H.C.L. nr. 107 din 30 iulie 2026 privind concesionarea prin licitație publică a terenului proprietatea privată a Municipiului Câmpulung Moldovenesc în suprafață de 2427 mp, situat în strada Bunești fn, Câmpulung Moldovenesc.
Eroarea materială constă în înscrierea punctajelor greșite la enumerarea criteriile de atribuire a contractului de concesiune pentru bunul proprietate privată situat în str. Bunești fn, mun. Câmpulung Moldovenesc, respectiv la litera b) și c) de la punctul 8.2, Capitolul 8 Determinarea ofertei câștigătoare, Partea a IV-a Informații detaliate și complete privind criteriile de atribuire aplicate pentru stabilirea ofertei câștigătoare, precum și ponderea lor.
Menționez că în detalierea modului de calcul al acestor criterii punctajul maxim înscris este corect.

După remedierea erorii se vor relua procedurile pentru scoaterea la licitație a bunului proprietatea privată a municipiului.

Cu argumentele de mai sus, supun aprobării Consiliului Local prezentul proiect de hotărâre.

Primar,

Negură Mihăiță
